
Text rozhodnutia
Súd: Krajský súd Bratislava Spisová značka: 68Cbi/10/2000 Identifikačné číslo súdneho spisu: 1000899105 Dátum vydania rozhodnutia: 19. 04. 2017 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2017:1000899105.13 Uznesenie Krajský súd v Bratislave v právnej veci žalobcu: Mgr. Ing. Pavol Korytár, Sladovnícka 13, 917 01 Trnava - správca konkurznej podstaty úpadcu Trnavské automobilové závody, štátny podnik v konkurze, Trnava, IČO: 00 009 199, proti žalovanému: JUDr. Martina Mrázová, advokátka, Šoltésovej 20, 811 08 Bratislava - správkyňa konkurznej podstaty úpadcu TAZ, a.s. v likvidácii, Coburgova 84, 917 48 Trnava, IČO: 36 227 803, o vylúčenie veci z konkurznej podstaty, takto r o z h o d o l : Súd konanie z a s t a v u j e. Nikto nemá právo na náhradu trov konania. o d ô v o d n e n i e : 1. Žalobca sa žalobou doručenou súdu dňa 09.02.2000 domáhal vylúčenia veci z majetku TAZ, a.s. v likvidácii, Coburgova 84, 917 48 Trnava. 2. Podaním doručeným tunajšiemu súdu dňa 10.04.2017 vzal žalobca žalobu so súhlasom žalovaného v celom rozsahu späť. 3. Podľa § 144 CSP žalobca môže vziať žalobu späť. Podľa § 145 ods. 1 CSP ak je žaloba vzatá späť celkom, súd konanie zastaví. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. Podľa § 146 ods. 2 CSP súhlas žalovaného je potrebný vždy, ak určitý spôsob usporiadania vzťahu medzi stranami vyplýva z osobitného predpisu. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 4. Keďže k späťvzatiu žaloby došlo po prvom pojednávaní a žalovaný so späťvzatím žaloby podaním doručeným súdu dňa 10.04.2017 súhlasil, súd konanie podľa § 145 ods. 1 CSP zastavil. 5. O trovách konania súd rozhodol v zmysle § 256 CSP. Žalobca a žalovaný si trovy konania neuplatňujú, a preto súd rozhodol tak, že žiadna zo strán sporu nemá právo na náhradu trov konania. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Bratislava I, písomne, v dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

